सनी देओल

सनी देओल यांनी ट्विटरवर पत्रक शेअर केलं आणि शेतकरी आंदोलनाबाबत आपली भूमिका स्पष्ट केली. केंद्र सरकार कायमच शेतकऱ्यांच्या हिताचा विचार करतं, असा दावा सनी देओल यांनी केला आहे.

"आमच्या सरकारनं कायमच शेतकऱ्यांच्या हिताचा विचार केला आहे. आमचं सरकार शेतकऱ्यांशी चर्चा करून योग्य निर्णयापर्यंत पोहोचेल," असा विश्वासही अभिनेते आणि भाजप खासदार सनी देओल यांनी व्यक्त केला आहे.

Twitter पोस्ट समाप्त, 1

अकाली दलाच्या नेत्यांनी घेतली उद्धव ठाकरेंची भेट

दिल्लीच्या सीमांवर सुरू असलेल्या शेतकरी आंदोलनाच्या मुद्द्यावर अकाली दलाचे खासदार प्रेमसिंग मांजरा यांनी महाराष्ट्राचे मुख्यमंत्री उद्धव ठाकरे यांची भेट घेतली. मोदी सरकारने कृषी कायदे शेतकरी विरोधी असल्याने पंजाब-हरियाणातील शेतकरी गेले 10 दिवस दिल्लीत आंदोलन करत आहेत. 

मुंबईत पत्रकारांशी बोलताना अकाली दलाचे खासदार प्रेमसिंग मांजरा म्हणाले, "शेतकऱ्यांच्या मुद्यांवर सर्व प्रादेशिक पक्षांना एकत्र आणण्याचा आमचा प्रयत्न आहे. शिरोमणी अकाली दलाची भूमिका मान्य असल्याचं मुख्यमंत्री उद्धव ठाकरे यांनी म्हटलं आहे. शेतकऱ्यांच्या आंदोलनाला शिवसेनेचा पाठिंबा असल्याचं त्यांनी सांगितलं." 

"दिल्लीत होणाऱ्या समन्वय बैठकीत शिवसेना सहभागी होणार आहे. मुख्यमंत्री उद्धव ठाकरेही या बैठकीत उपस्थित रहाण्याची शक्यता आहे. येत्या दोन-तीन दिवसात दिल्लीत ही बैठक होणार आहे, " अशी माहिती मांजरा यांनी दिली. 

केंद्राच्या कृषी कायद्यांच्या विरोधात शिरोमणी अकाली दलाने एनडीएमधून बाहेर पडण्याचा निर्णय घेतला होता. 

पाचवी बैठकही निष्फळ, आंदोलन सुरूच

नरेंद्र मोदी  सरकारनं आणलेले नवीन कृषी कायदे रद्द करण्यात यावे, या मागणीसाठी दिल्ली-हरियाणादरम्यानच्या सिंघू सीमेवर शेतकरी गेल्या 10 दिवसांपासून आंदोलन करत आहेत. 

आतापर्यंत केंद्र सरकार आणि शेतकरी संघटनांच्या नेत्यांमध्ये पाच वेळेस चर्चा पार पडली असून त्यातून काहीही निष्पन्न झालेलं नाही. 

आता 9 डिसेंबरला चर्चेची सहावी फेरी आयोजित करण्यात आली आहे.

दरम्यान, आंदोलनकर्त्या संघटनांनी 8 डिसेंबरला भारत बंदची घोषणा केली आहे. 

शेतकरी संघटनांच्या प्रतिनिधींची सिंघु बॉर्डरवर बैठककाही शेतकरी संघटनांच्या प्रतिनिधींनी रविवारी सकाळी अकराच्या सुमारास दिल्ली-हरयाणादरम्यानच्या सिंघु बॉर्डरवर बैठक घेतली.  आज शेतकरी आंदोलनाचा अकरावा दिवस आहे. गेले अकरा दिवस... \n\nवरील लेखासाठी मला एक चांगले शीर्षक द्या.
#FarmersProtest : मी भाजप आणि शेतकऱ्यांच्या सोबत आहे - सनी देओल